
Diben
Mae'r polisi hwn yn nodi sut mae'r ysgol yn atal, yn canfod, yn ymateb i ac yn adfer o fygythiadau seiber. Mae'n cefnogi dyletswydd gofal yr ysgol i ddiogelu defnyddwyr a data ac yn cydweddu â'r Safonau Digidol Addysg, y Cynllun ymateb ysgolion i ddigwyddiadau seiber, Canllawiau'r Ganolfan Seiberddiogelwch Genedlaethol (NCSC) a Cyber Essentials NCSC
Cwmpas
Mae'r polisi hwn yn berthnasol i:
· Bygythiadau seiber gan gynnwys gwe-rwydo, meddalwedd wystlo, maleiswedd a mynediad heb awdurdod
· Staff, dysgwyr a llywodraethwyr
· Cyflenwyr gwasanaethau a datrysiadau trydydd parti
· Systemau technegol a gwasanaethau cwmwl
· Ymateb i ddigwyddiadau a pharhad busnes
Datganiad Polisi
Bydd yr ysgol yn mabwysiadu dull rhagweithiol, sy'n seiliedig ar risg, o ymdrin â seiberddiogelwch er mwyn:
· Lleihau tebygolrwydd ac effaith digwyddiadau seiber
· Sicrhau ymateb amserol ac effeithiol i fygythiadau
· Meithrin ymwybyddiaeth a gwydnwch ar draws cymuned yr ysgol
Strategaeth Seiberddiogelwch
Bydd yr ysgol yn cynnal strategaeth seiberddiogelwch sy'n:
· Cael ei chefnogi gan uwch arweinwyr a llywodraethwyr
· Wedi'i llywio gan asesiad risg a dysgu o ddigwyddiadau
· Yn cael ei hadolygu'n rheolaidd yn unol â bygythiadau sy'n dod i'r amlwg
· Yn cynnwys yr holl wasanaethau a datrysiadau, gan gynnwys y rhai gan gyflenwyr trydydd parti
Rheoli Cyflenwyr
Bydd yr ysgol yn sicrhau bod cyflenwyr:
· Yn gallu dangos ymlyniad i bolisi'r ysgol a chydweddiad â'r Safonau digidol addysg a'r Cynllun ymateb ysgolion i ddigwyddiadau seiber
· Yn gyfarwydd â chynllun ymateb i ddigwyddiadau'r ysgol ac yn gallu ymateb yn effeithiol
Ymwybyddiaeth ac Addysg
Bydd yr ysgol yn sicrhau'r canlynol:
· Mae staff yn cael hyfforddiant seiberddiogelwch rheolaidd sy’n cwmpasu gwe-rwydo, dwyn manylion adnabod, dolenni maleisus, teilwra cymdeithasol, meddalwedd wystlo, sgamiau sy’n defnyddio deallusrwydd artiffisial a bygythiadau eraill sy’n dod i’r amlwg.
· Mae dysgwyr yn cael addysg sy’n briodol i’w hoedran am seiberddiogelwch, sgamiau, diogelu cyfrifon a defnyddio systemau’n gyfreithlon ac yn gyfrifol.
· Mae llywodraethwyr yn deall eu cyfrifoldebau goruchwylio

Ymateb i Ddigwyddiadau
Bydd yr ysgol yn cynnal cynllun ymateb clir i ddigwyddiadau seiber sy'n:
· diffinio rolau a llwybrau uwchgyfeirio
· cael ei gefnogi gan strategaeth gyfathrebu effeithiol
· cefnogi diogelu a pharhad busnes
· defnyddio ymarferion seiberddigwyddiadau o bryd i’w gilydd i brofi parodrwydd a nodi gwelliannau.
· sicrhau bod digwyddiadau'n cael eu cofnodi a'u hadolygu
· nodi cyfrifoldebau ar gyfer diogelu, ymateb technegol, cyfathrebu, diogelu data ac adrodd allanol.
Sicrwydd Allanol
Lle bo'n briodol, bydd yr ysgol yn defnyddio arbenigedd allanol i asesu seiberwydnwch a bydd yn gweithio tuag at safonau neu ardystiadau cydnabyddedig.

Adolygu
Bydd trefniadau seiberddiogelwch yn cael eu hadolygu'n flynyddol, neu'n gynt os bydd digwyddiadau, canllawiau neu newidiadau mewn technoleg yn ei gwneud yn ofynnol. Dylai gwersi a ddysgwyd o reoli digwyddiadau lywio gwelliannau i'r strategaeth.


Gwnaed pob ymdrech resymol i sicrhau bod yr wybodaeth sydd wedi'i chynnwys yn y templed hwn yn gywir, ar ddyddiad ei chyhoeddi yn Awst 2026.  Fodd bynnag, ni all SWGfL warantu ei chywirdeb, ac ni all dderbyn atebolrwydd mewn perthynas â defnyddio'r deunydd boed yn gyfan gwbl neu'n rhannol a boed wedi'i addasu ai peidio. Dylid ceisio cyngor cyfreithiol/proffesiynol addas os bydd unrhyw anhawster yn codi mewn perthynas ag unrhyw agwedd ar y ddeddfwriaeth newydd hon neu'n gyffredinol sy'n ymwneud ag ymddygiad neu ddisgyblaeth yn yr ysgol.     

